Karting

Luokat

Karting aloitetaan useimmiten 6-7-vuotiaana. Kaikki suomalaiset F1-kuljettajat ovat aloittaneet karting-luokasta.
Karting-ajamisen voi aloittaa 6-vuotiaana Cadett-luokassa. Cadett-luokan autossa on 60-kuutioinen moottori ja vapaakytkin. 
8-vuotiaana  noustaan microon eli Harrastaja 95 -luokkaan, jossa on 95-kuutioinen vapaakytkin moottori, se käynnistyy painamalla akun napista. Cadett ja Harrastaja 95 ovat harrastajaluokkia, joissa kilpaillaan vain alueellisesti ja seurojen sisällä. Micro-luokasta noustaan Raket junior-luokkaan, joka on ensimmäinen kansallinen luokka. Raket juniorissa on sama moottori kuin Harrastajassa, mutta Raketista on poistettu pakoaukon kuristin ja auton ja kuljettajan yhteinen minimipaino on korkeampi. Poiketen Ministä, Raket-luokissa saa säätää kaasutinta ajon aikana kaasuttimen yläruuvilla, jonka avulla säädetään polttoaineen ja ilman sekoitusta. Raket juniorista siirrytään yleiseen kun on suorittanut 5 hyväksyttyä debytantti kilpailua
Cadett-luokassa auton ja kuljettajan on painettava yhteensä vähintään 85 kg, Microssa 100 kg ja Raket-luokassa 115 kg ja kaudella 2018 raja on 110 kg.
Jos kuljettaja ei Raket-iässään (10–16-vuotiaana) pääse nousemaan yleiseen luokkaan, siirtyy hän keräämään nousupisteitä Yamaha junior -luokkaan, jossa alaikäraja on 13 vuotta. Yamaha junior -luokan jälkeen kuljettaja siirtyy Yamahan yleiseen luokkaan samoilla perusteilla kuin Raket junior -luokasta Raketin yleisluokkaan. Mikäli kuljettaja on saavuttanut yleiseen luokkaan vaadittavat pisteet jo Raket-luokassa, pääsee hän myös Yamahassa suoraan yleiseen luokkaan.
Kansainvälisiin luokkiin CIK FIA (OKJ-, OK- ja KZ-luokat) vaaditaan kv-lisenssi, näissä luokissa ajetaan ainoastaan kartingin Suomen, Euroopan ja maailmanmestaruuksista. OKJ Luokkaan pääsee sinä vuonna kun täyttää 12 ja OK Luokkaan pääsee sinä vuonna kun täyttää 14. KZ Luokkaan pääsee sinä vuonna kun täyttää 15.

Aloittaminen

Karting-harrastus kannattaa aloittaa liittymällä paikalliseen autourheiluseuraan, joita on lähes jokaisella paikkakunnalla. Harrastukseen liittyy monta osa-aluetta. Sekä kuljettajalle että huoltajalle/mekaanikolle riittää oppimista moneksi vuodeksi. 
Yksin aloitettaessa joutuu kantapään kautta tekemään kaikki aloittelijan virheet, vaikka olisikin kokemusta muista moottoriurheilulajeista. Useimpien ensimmäinen auto on käytetty. Suomessa seuratoiminta on poikkeuksellisen aktiivista, ja se on loputon tiedonlähde aloittelevalle mutta myös kokeneelle kuljettajalle ja huoltajalle/mekaanikolle. Seurat tarjoavat myös usein omia karting-autojaan vuokrattavaksi lähinnä kokeilua varten. 
Sekä ajamisen oppiminen, että karting eli auton huoltamisen ja säätämisen oppiminen ovat molemmat ehtoja kilpailumenestykselle.
Espoon Bembölen FK-rata on Suomen vanhin asvaltoitu ulkokartingrata.

Sisäkarting

Ulkoradoilla ajettava karting on suurelta osalta myös auton huoltoa ja laittoa. Sisähalleissa ajetaan käytännössä hallin omistajan vuokra-autoilla, jolloin tehtävänä on vain ajaminen. Usein uudet kartingharrastajat saavat ensikosketuksensa lajiin hallikartingista. Ulkoradat ovat yleensä voittoa tavoittelemattomien seurojen ja yhdistysten hallussa. Sisähallikarting on liiketoimintaa ja radat ovat yritysten omistamia.
Ulkoradoilla ajavat ja menestyneet kuljettajat jakautuvat kahteen ryhmään: osa ei arvosta sisähallikartingia ja pitää sitä vain liiketoimintana, kun taas toiset osallistuvat aktiivisesti sisähallikilpailuihin ja hakevat talvisin tuntumaa ajamiseen sisähalliradoilta. Niinpä sisähalliratojen harrastajakilpailuissa on usein poikkeuksellisen kova taso, kun jopa kansainvälisen tason kuljettajat ovat samalla viivalla paikallisten harrastajien kanssa.